cyanic-selkie/wikianc huggingface dataset:
Στενό του Μπονιφάτσιο
Χαρακτηριστικά και ναυάγια
Μετά από το ναυάγιο ενός δεξαμενόπλοιου το 1993, η διέλευση από το Στενό του Μπονιφάτσιο απαγορεύθηκε για πλοία υπό γαλλική και ιταλική σημαία που φέρουν επικίνδυνο φορτίο. Επίσης η διέλευση για πλοία άλλων χωρών με τέτοιο φορτίο αποθαρρύνεται και γίνεται υποχρεωτικά με πιλότο.
Παραπομπές
Μπονιφατσιο Μπονιφατσιο Μπονιφατσιο Κατηγορία:Κορσική Κατηγορία:Σαρδηνία
Ιώβ Ιασίτης
Ο Ιώβ Ιασίτης ήταν λόγιος ιερομόναχος του 13ου αιώνα. Μονάχεψε στην μονή Ιασίτου στην Κωνσταντινούπολη. Ήταν μαθητής του Πατριάρχη Ιωσήφ και σφοδρός πολέμιος των λατινικών καινοτομιών. Βασανίστηκε σκληρά από τον αυτοκράτορα Μιχαήλ, και διαπομπεύτηκε δημόσια στην πόλη.
Πηγές
Κατηγορία:Βυζαντινοί μοναχοί Κατηγορία:Ορθόδοξοι λόγιοι
Σταθμός Άγιος Ελευθέριος (Μετρό Αθήνας)
Αναφορές
Αγιος Ελευθεριος Αγιος Ελευθεριος
Πτολεμαΐδα
Η Πτολεμαΐδα είναι πόλη του Νόμου Κοζάνης στη Δυτική Μακεδονία και η έδρα του Δήμου Εορδαίας. Απέχει περίπου 28 χιλιόμετρα από την Κοζάνη και είναι η δεύτερη μεγαλύτερη πληθυσμιακά πόλη της Περιφέρειας Δυτικής Μακεδονίας, με πληθυσμό 32.127 κατοίκων.
Από τη δεκαετία του 1960, η Εθνική Οδός GR- 3/E65 παρακάμπτει την πόλη στην ανατολή. Χαρακτηρίζεται ως ενεργειακό κέντρο της Ελλάδος λόγω των θερμοηλεκτρικών σταθμών που εκμεταλλεύονται το λιγνίτη της περιοχής για παραγωγή ενέργειας.
Η περιοχή της Εορδαίας μαζί με την υπόλοιπη ιστορική Άνω Μακεδονία της αρχαιότητας ή τη σημερινή περιοχή της Δυτ. Μακεδονίας, η οποία καταλαμβάνει τη ΒΔ γωνία του σύγχρονου Ελληνικού κράτους, αποτελεί την πανάρχαια κοιτίδα των Μακεδόνων.
Ονομασία - Ετυμολογία
Η ονομασία της πόλης προέκυψε από τον Πτολεμαίο τον Σωτήρα, στρατηγό του Μεγάλου Αλεξάνδρου, όπου αργότερα αναγορεύτηκε Βασιλιάς της Αιγύπτου με το όνομα Πτολεμαίος Α΄ Σωτήρ (Λάγος). Ανδριάντας του υπάρχει στην κεντρική πλατεία της πόλης.
Ο Πτολεμαίος ο Λάγου, υπήρξε στρατηγός, σωματοφύλακας και συμμαθητής του Μεγάλου Αλεξάνδρου καθώς και αγαπημένος μαθητής του Αριστοτέλη. Καταγόταν από την Εορδαία και προς τιμήν αυτού και της κόρης του Πτολεμαΐδας ονομάστηκε η πόλη.
Το προηγούμενο όνομα της πόλης ήταν Καϊλάρια (τα), και αποτελούνταν από μερικά χωριά. Η ονομασία Καϊλάρ (τούρκικα: Kayılar), σήμαινε "Λάσπες". Η αλλαγή της ονομασίας έγινε στα πλαίσια της αποκατάστασης της Αρχαίας Μακεδονικής ιστορικής κληρονομιάς της περιοχής, μετά την ενσωμάτωση της περιοχής στο Ελληνικό Κράτος. Έτσι και καθώς ήταν ευρέως διαδεδομένο στην ευρύτερη περιοχή της Δυτικής Μακεδονίας, πολλά χωριά και πόλεις πήραν τα ονόματα τους από στρατηγούς του Μεγάλου Αλεξάνδρου.
Γεωγραφική Θέση - Κλίμα και Περιβάλλον
Η πόλη της Πτολεμαΐδας είναι απλωμένη στην κοιλάδα της Εορδαίας και περιβάλλεται από τις βουνοπλαγιές του όρους Άσκιο (Σινιάτσικο), στο νοτιοδυτικό σημείο και του όρους Βέρμιου στα βορειοανατολικά.
Βρίσκεται στο ίδιο περίπου γεωγραφικό πλάτος και Δυτικά από τη Μητρόπολη της Μακεδονίας, Θεσσαλονίκη με την οποία και συνδέεται οδικά μέσω Καστανιάς - Βέρμιο 150 χλμ. (παλαιός δρόμος) μέσω της Εγνατίας Οδού (νέο οδικό δίκτυο), και επίσης μέσω Έδεσσας, 140 χλμ. Πιο συγκεκριμένα βρίσκεται βόρεια της Κοζάνης σε απόσταση 28 χιλιομέτρων, ανατολικά της Καστοριάς σε απόσταση 55 χιλιομέτρων, νότια-νοτιοανατολικά της Φλώρινας σε απόσταση 55 χιλιομέτρων και νοτιοδυτικά της Έδεσσας σε απόσταση 60 χιλιομέτρων περίπου. Στους νέους στρατηγικούς σχεδιασμούς υπάρχουν σκέψεις να συντομευθεί ο δρόμος Καστοριάς - Πτολεμαΐδας, μέσω διάνοιξης οδών από την Κλεισούρα.
Το έδαφός της είναι εύφορο και έχει πλούσιο υδροφόρο ορίζοντα, χτισμένη σε οροπέδιο σε υψόμετρο περίπου 600 μ.
Το κλίμα της χαρακτηρίζεται ως «εύκρατο, εύκρατο - ηπειρωτικό». Το χειμώνα η θερμοκρασία φτάνει ακόμα και κάτω από το μηδέν, με έντονο το φαινόμενο των βροχοπτώσεων αλλά και των χιονοπτώσεων κυρίως τους μήνες του Δεκεμβρίου αλλά και του Ιανουαρίου. Το φθινόπωρο η θερμοκρασία είναι χαμηλή με συχνές βροχοπτώσεις και έντονη συννεφιά. Την άνοιξη παρατηρείται μια αύξηση της θερμοκρασίας κυρίως προς τα τέλη του Μαΐου με μικρή συχνότητα βροχοπτώσεων. Το καλοκαίρι είναι σαφώς η θερμότερη εποχή του χρόνου και η θερμοκρασία μπορεί να φτάσει τους 38-39 βαθμούς Κελσίου.
Τον Ιανουάριο του 1963 η Εθνική Μετεωρολογική Υπηρεσία κατέγραψε στην Πτολεμαΐδα τη χαμηλότερη θερμοκρασία στην Ελλάδα, που αποτελεί ως και στις μέρες μας το απόλυτο θερμοκρασιακό καταγεγραμμένο αρνητικό ρεκόρ, με τιμή -27,8 °C.
Προϊστορική Εποχή
thumb|200px|[[Άσκιο - Άποψη από την κοινότητα Βλάστης]] Σύμφωνα με τους αρχαιολόγους, η περιοχή της Πτολεμαΐδας έχει κατοικηθεί από το 6000 π.Χ. Κάποιες έρευνες υποστηρίζουν ότι στη Δυτική Μακεδονία κατοικούσαν πριν το 2200 π.Χ. Αιολείς και Αρκάδες και η Εορδαία ανήκε στο κράτος των αρχαίων Ορεστών –Ελμιωτών.
Σημερινές έρευνες δέχονται ότι ένα ευρύτερο σύνολο απ' τους Πρωτοέλληνες, δηλαδή Αιολείς και Αρκάδες που χαρακτηρίζονται ως αχαϊκό υπόστρωμα, κατοικούσε στη Δυτ. Μακεδονία. Έτσι ερμηνεύεται και η γλωσσική συγγένεια της αρχαίας Μακεδονικής διαλέκτου όχι μόνο με τη Μυκηναϊκή Γλώσσα, αλλά και με την Αρκαδοκυπριακή και γενικότερα με τις διαλέκτους που χαρακτηρίζονται γενικότερα ως αχαϊκές - πρωτοελληνικές. Περί το 1900 π.Χ. οι πρωτοέλληνες αυτοί άρχισαν να κατεβαίνουν στη νότια Ελλάδα. Ένα τμήμα όμως αυτών έμεινε στη Μακεδονία. Ήταν αυτοί που στα ιστορικά χρόνια ονομάζονται Μακεδόνες.
Εκτός από τις νεολιθικές αρχαιολογικές ανακαλύψεις, ένα χρυσό περιδέραιο που χρονολογείται κατά προσέγγιση στα 4500 π.Χ., ανακαλύφθηκε τυχαία από έναν κάτοικο στις 16 Φεβρουαρίου του 2006 στην περιοχή της Πτολεμαΐδας, στα περίχωρα της πόλης.
Ο δημοσιογράφος Κώστας Καντούρης περιγράφει το στοιχείο ως ένα "επίπεδο, και κατά προσέγγιση δακτυλοειδές προϊστορικό κρεμαστό κόσμημα που πιθανώς να είχε θρησκευτική σημασία και να είχε φορεθεί σε περιδέραιο από ένα προεξέχον μέλος της τότε κοινωνίας".
Αρχαιότητα
thumb|200px|Αρχαίος Μακεδονικός Τάφος Το όνομα Εορδαία σημαίνει αγαπημένη και πάρθηκε από την αρχαία θεά Έορδα (Μητέρα Γη).
Στο πέρασμα των χρόνων το κρατίδιο των Εορδών ανέπτυξε ισχυρή δύναμη, δικό του τρόπο στις τέχνες και τον πολιτισμό, αλλά επειδή δεχόταν συχνές και πολλές επιθέσεις από διάφορους επιδρομείς και εξαιτίας του ότι διατηρούσε φιλικές σχέσεις με το κράτος των Αιγών, τελικά το προσεταιρίστηκε.
Μακεδονική Περίοδος
Με τη γρήγορη εξέλιξη του κράτους των Αιγών, στο οποίο βασιλείς μεταξύ των άλλων διετέλεσαν ο Φίλιππος ο Β΄ και ο Μέγας Αλέξανδρος, το κρατίδιο των Εορδών ενσωματώθηκε πλήρως στο κράτος των Αιγών, ενώ ο βασιλιάς Φίλιππος Β' και ο Μέγας Αλέξανδρος φρόντισαν να αφομοιωθεί και ολόκληρη η περιοχή Εορδαία στο κράτος των αρχαίων Μακεδόνων. Αυτό με τη σειρά του είχε ως αποτέλεσμα και την πλήρη ενσωμάτωση και αφομοίωση των κατοίκων της αρχαίας Εορδαίας - Εορδών - στο Μακεδονικό βασίλειο.
Από τους έξι στρατηγούς, σωματοφύλακές του Μεγάλου Αλεξάνδρου, ο Πτολεμαίος ο Λάγου καθώς και ο Αριστόνους καταγόταν από την Εορδαία.
Ρωμαϊκή Περίοδος
Για την περίοδο των Ρωμαϊκών χρόνων έχουμε πολλές πληροφορίες από ιστορικούς που αναφέρονται στην περιοχή της Πτολεμαΐδας και της Εορδαίας. Σε αυτήν έγιναν πολλές συγκρούσεις στη διάρκεια της μακρόχρονης πάλης Μακεδόνων με τους Ρωμαίους που προσπαθούσαν να εισέλθουν στη λεκάνη της Εορδαίας και να προωθηθούν απ’ αυτή στην Ηπειρωτική Ελλάδα, αλλά και γιατί η περιοχή αποτελούσε κομβικό σημείο, καθώς από δω περνούσε μια δευτερεύουσα οδική αρτηρία της ρωμαϊκής Εγνατίας οδού, η οποία αποσπώταν από την κύρια αρτηρία, μετά την έξοδό της από τα στενά του Κλειδιού, και οδηγούσε στη σημερινή Κοζάνη και στη συνέχεια, μέσω των στενών του Σαραντάπορου, στη Θεσσαλία.
Τουρκοκρατία
Μετά τη Μάχη του Κοσσυφοπεδίου το 1389, και πριν την εισβολή των Τούρκων στον Ελλαδικό χώρο, υπήρξαν μεγάλες καταστροφές από τους Τούρκους με μαζικό κάψιμο οικιών και λεηλατήσεις περιουσιών. Κατά τη διάρκεια της Τουρκοκρατίας η περιοχή ονομαζόταν "Επαρχία Καϊλαρίων" και η Πτολεμαΐδα, "Καϊλάρ".
Απελευθέρωση
Η πόλη απελευθερώθηκε από την τουρκική κατοχή στις 15 Οκτωβρίου 1912, γεγονός που γιορτάζεται κάθε χρόνο με εκδηλώσεις και μαθητική παρέλαση.
Κατά τον Α΄ Βαλκανικό Πόλεμο, στην Πτολεμαΐδα, κατά την προέλαση του Ελληνικού στρατού στις 15 Οκτώβρη του 1912, οι Τούρκοι κάτοικοι της περιοχής αντιστάθηκαν μόνοι τους για λίγο, μα αναγκάστηκαν να υποχωρήσουν και στο τέλος να παραδώσουν την πόλη. Στις 24 του ίδιου μήνα, Τούρκοι κάτοικοι, με τη βοήθεια ατάκτων Τούρκων στρατιωτών, αιφνιδιάζουν την 5η Ελληνική μεραρχία που υποχωρούσε από το Αμύνταιο (Σόροβιτς) και της προκάλεσαν σοβαρές απώλειες. Η 5η μεραρχία ουσιαστικά έχασε τη συνοχή της και ανασυντάχθηκε στην Κοζάνη.
Εγκατάσταση Μικρασιατών - Θρακών προσφύγων
μικρογραφία|Παλιός σταθμός τρένων της πόλης Μετά την απελευθέρωση, η πόλη αναπτύχθηκε. Το 1916 η Επαρχία Καϊλαρίων μετονομάστηκε σε Επαρχία Εορδαίας. Πριν και μετά την υπογραφή της Συνθήκης της Λωζάνης, μεγάλες πληθυσμοί Ελλήνων προσφύγων κατέφευγαν στα προσφάτως απελευθερωμένα εδάφη, από το 1919 και ίσως και λίγο πιο πριν, και καθώς έγινε και η ανταλλαγή των πληθυσμών με την προαναφερθείσα συνθήκη. Στην περιοχή εγκαταστάθηκαν πρόσφυγες από την Ανατολική Θράκη και τη Μικρά Ασία. Οι οικογένειες των Θρακιωτών που εγκαταστάθηκαν στην πόλη προέρχονταν, από περιοχές δυτικά της Κωνσταντινούπολης, κυρίως από το Κερμένι, τους Επιβάτες, το Εξάστερο και το Οικονομείο και των Μικρασιατών κυρίως από τη Μυσόπολη και το Γιαλί Τσιφλίκ της Προύσας, τη Σμύρνη κ.ά.
Λιγνίτης και Ατμοηλεκτρικά Εργοστάσια
thumb|left|200px|[[Λιγνιτωρυχεία|Λιγνιτωρυχείο Πτολεμαΐδας]] thumb|200px|Ατμοηλεκτρικός σταθμός Πτολεμαΐδας Μετά τον Β' Παγκόσμιο Πόλεμο η πόλη της Πτολεμαΐδας έδειξε νέα σημάδια ανάκαμψης. Η ανακάλυψη του λιγνίτη, αποτέλεσε σπουδαίο ρόλο στην ανάπτυξη της πόλης και μετέτρεψε όλη τη γύρω περιοχή από αγροτοκτηνοτροφική σε βιομηχανική. μικρογραφία|200x200εσ|Εξώρυξη [[Λιγνίτης|λιγνίτη στην Πτολεμαΐδα]] Στη δεκαετία του 1950, ανακαλύφθηκαν τεράστιες ποσότητες λιγνίτη στο υπέδαφος και έκτοτε η ευρύτερη περιοχή έχει γίνει το μεγαλύτερο κέντρο εξόρυξης λιγνίτη στη χώρα. Η τότε κυβέρνηση του Κωνσταντίνου Καραμανλή δημιούργησε το πρώτο ατμοηλεκτρικό εργοστάσιο το οποίο έδωσε ώθηση στην οικονομική ανάπτυξη της ευρύτερης περιοχής. Στη συνέχεια δημιουργήθηκαν άλλα δύο εργοστάσια και άλλες παρόμοιες μεγάλες μονάδες της ΔΕΗ στις περιοχές του Νομού Φλωρίνης (περιοχή Αμυνταίου) το 1987 και εντός του Νομού Κοζάνης (αλλά εκτός των διοικητικών ορίων της Πτολεμαΐδας) στην περιοχή Αγίου Δημητρίου.
Σήμερα (2006) λειτουργούν 5 ατμοηλεκτρικοί σταθμοί ΑΗΣ στην περιοχή. Κάθε χρόνο εξορύσσονται 55 εκατομμύρια τόνοι λιγνίτη και από τις 15 θερμοηλεκτρικές μονάδες, που αποδίδουν ισχύ πάνω από 4,000 MW, παράγεται περίπου το 70% της ηλεκτρικής ισχύος της χώρας. Κατασκευαστικές εταιρίες, τεχνικές εταιρίες, εργατικό, τεχνικό και επιστημονικό προσωπικό από όλη την Ελλάδα έχει εγκατασταθεί στην Πτολεμαΐδα, λόγω του εργοστασίου. Τα λιγνιτωρυχεία της Πτολεμαΐδας θεωρούνται τα μεγαλύτερα στα Βαλκάνια. Μία νέα λιγνιτική μονάδα με ονομασία «Πτολεμαΐδα 5» ξεκίνησε τον Σεπτέμβριο του 2015 σε περιοχή του παλαιού ορυχείου Κομάνου στη Δυτική Μακεδονία και έρχεται, επί της ουσίας, να αντικαταστήσει 4 προηγούμενες μονάδες με μία, λιγότερο ενεργοβόρα και τεχνολογικά προηγμένη μονάδα, ευθυγραμμισμένη με τις ευρωπαϊκές και εθνικές απαιτήσεις όσον αφορά τις περιβαλλοντικές επιδόσεις. Η μονάδα ήδη βρίσκεται στο δεύτερο στάδιο κατασκευής της, στην περιοχή εξαντλημένου κοιτάσματος στα ορυχεία Κομάνου (4 χλμ. από τον υφιστάμενο ΑΗΣ Πτολεμαΐδας και 8 χλμ. από την πόλη), θα είναι ισχύος 660 MW, αλλά και 140 MW για τη διασφάλιση της τηλεθέρμανσης στην Πτολεμαΐδα, με καύσιμο κονιοποιημένο λιγνίτη, ελάχιστο εγγυημένο βαθμό απόδοσης 41,5% (που είναι κοντά στο μέγιστο), ενώ υπάρχει πρόβλεψη για ετοιμότητα εφαρμογής τεχνολογιών δέσμευσης CO2 (CCS Ready) όταν θα είναι εμπορικά διαθέσιμες.
Θα παράγει τις ίδιες κιλοβατώρες με τις παλαιές μονάδες της Πτολεμαΐδας που έρχεται να αντικαταστήσει (τέσσερις της Πτολεμαΐδας και τις δύο “μικρές” ΛΙΠΤΟΛ), ήτοι 660 MW, όμως μέσω της τεχνολογίας που θα χρησιμοποιεί με την καύση μικρότερης ποσότητας λιγνίτη θα παράγει περισσότερη ισχύ. Υπολογίζεται ότι με 7% λιγότερη κατανάλωση λιγνίτη θα παράγει κατά 43% παραπάνω (περίπου 1 κιλό/κιλοβατώρα, από 1,5 κιλό έως σήμερα).
Παλαιοντολογικό Ιστορικό Μουσείο Πτολεμαΐδας
Το Παλαιοντολογικό Ιστορικό Μουσείο της πόλης βρίσκεται στην ανατολική πλευρά της πόλης. Ως θεσμός λειτουργεί από το 1997 και εκτίθενται σε αυτό τοπικές ενδυμασίες, παλιά γεωργικά εργαλεία, οικιακά σκεύη αλλά και οστά και χαυλιόδοντες από ελεφαντοειδή, απολιθώματα εντόμων, φυτών και κοχυλιών. Η κατασκευή του έγινε μέσα στα πλαίσια της προσπάθειας διατηρήσεως κτιρίων και μνημείων με ιδιαίτερο κάλλος και ιστορική κληρονομιά καθώς επίσης και της γενικότερης δόμησης μουσείων στην Ελλάδα. Η προσπάθεια αυτή έγινε υπό την αιγίδα του Υπουργείου Πολιτισμού και ξεκίνησε από τη Μελίνα Μερκούρη, όταν η ίδια υπηρετούσε στο συγκεκριμένο Υπουργείο.
Το Παλαιοντολογικό και Ιστορικό Μουσείο Πτολεμαΐδας διαθέτει μεγάλους εσωτερικούς χώρους και πλούσια εκθέματα πολιτισμού, λαογραφίας, τέχνης και ιστορίας. Ως εκθεσιακός χώρος, λειτούργησε για πρώτη φορά το 1997. Αρχικά οι συλλογές του στεγάστηκαν σε ενοικιαζόμενους χώρους. Από την 16η Οκτωβρίου του 2006, στεγάζεται στο νεόδμητο και σχεδιαζόμενο εξ αρχής ως μουσειακό κτίριο, επί της οδού 28ης Οκτωβρίου 1. Διαθέτει 2 ορόφους και συνολικά, 2.202 τ.μ. σε οικόπεδο εμβαδού 2390,85 τ.μ. Στους χώρους του και πέραν των βασικών πτερύγων του, έχει προβλεφθεί η δημιουργία και λειτουργία πωλητηρίου, εργαστηρίου συντηρήσεως, αίθουσας συσκέψεων και προβολών, αίθουσας περιοδικών εκθέσεων, αναψυκτηρίου και εσωτερικού στεγασμένου αιθρίου.
Δημοτική Βιβλιοθήκη
thumb|200px|Βιβλιοθήκη Η Δημοτική Βιβλιοθήκη ιδρύθηκε το 1988 και στεγάζεται στο ανακαινισμένο κτίριο του πρώην Δημαρχείου. Η συλλογή της αριθμεί 13.000 τόμους. Στο ισόγειο υπάρχουν τα παιδικά βιβλία ενώ στον πρώτο όροφο σε μια αίθουσα λειτουργεί βιβλιοθήκη των επιστημονικών βιβλίων και οι υπόλοιπες τρεις φιλοξενούν κατά καιρούς διάφορες εκθέσεις. Τη βιβλιοθήκη περιστοιχίζουν διάφορα δέντρα και θάμνοι καθώς και ένα μικρό συντριβάνι. Μπροστά από τη βιβλιοθήκη δε, και σε μικρότερη απόσταση των εκατό μέτρων, βρίσκεται το επονομαζόμενο Παλαιό Πάρκο που είναι κατάφυτο από πεύκα και αποτελεί σήμα κατατεθέν και σύμβολο της πόλης. Η βιβλιοθήκη της πόλης συνεργάζεται στενά με τα σχολεία. Οι μαθητές συμμετέχουν σε αναγνωστικούς μαραθώνιους, γνωρίζουν συγγραφείς, καλεσμένους από τη βιβλιοθήκη. Πολλές φορές εκπρόσωποι της βιβλιοθήκης επισκέπτονται σχολεία, οργανώνοντας βιωματικά σεμινάρια δημιουργικής γραφής.
Αθλητικά Σωματεία
Άλλες ομάδες
Εθελοντική Διασωστική Ομάδα Πτολεμαΐδας (www.edop.gr)
ΕΣΣΚΕΔΥΜ - Σκακιστικοί Σύλλογοι Πτολεμαΐδας
Το αξιοθέατο του Υδραγωγείου Πτολεμαΐδας
Το τμήμα του υδραγωγείου που έχει ιδιαίτερο ενδιαφέρον είναι το σχήμα του στο τοίχο προς τον δρόμο. Το 1927 πυρπολήθηκαν, άγνωστο πως, τα γραφεία Διευθύνσεως Δυτ. Μακεδονίας και καταστράφηκαν όλα τα αρχεία μεταξύ των οποίων και τα στοιχεία διαχειρίσεως των έργων γεώτρησης Πτολεμαΐδας. Μετά από πολυήμερη σκέψη ο κ. Βαμβακάς (Δ/ντής της Δ.Δ.Μ.) σχεδίασε στο χαρτί την ακτινωτή εικόνα που αναφέρεται στους διάφορους τομείς έργων γενικότερα.
Οι τομείς ήταν:
Σιδηροδρομικός Σταθμός
Ο Σιδηροδρομικός Σταθμός Πτολεμαΐδας, χτισμένος το 1953, έχει μείνει αναλλοίωτος.
Δημαρχείο
thumb|200px|Το Δημαρχείο της πόλης
Το κτίριο του Δημαρχείου κατασκευάστηκε από το Στρατό και προοριζόταν για Λέσχη Αξιωματικών. Όταν όμως η ιδέα εγκαταλείφθηκε, μετατράπηκε σε Δημαρχείο. Βρίσκεται στην είσοδο της πόλης πάνω στην Εθνική Οδό και ακριβώς απέναντι από το Δημοτικό Στάδιο Πτολεμαΐδας.
Στεγάζει διάφορες υπηρεσίες του Δήμου, η Τεχνική Υπηρεσία στεγάζεται στο χώρο του πρώην Στρατοπέδου Μηχανικού στον δρόμο προς το Δ.Δ Ασβεστόπετρας. Κατά καιρούς έχει χρησιμοποιηθεί ως χώρος διεξαγωγής εξετάσεων για ερασιτεχνική άδεια οδηγήσεως.
Τηλεθέρμανση
Η Τηλεθέρμανση Πτολεμαΐδας προσφέρει θέρμανση στους κατοίκους της πόλης με ζεστό νερό από την καύση του λιγνίτη.
Κέντρο Περιβάλλοντος - ΚΕ.ΠΕ
Σκοπός του Κέντρου Περιβάλλοντος είναι η βελτίωση της ποιότητας του περιβάλλοντος στο Νομό Κοζάνης, μέσα από την παρακολούθηση των παραμέτρων ποιότητας του περιβάλλοντος, τη διενέργεια ελέγχων, την εκπόνηση μελετών και ερευνητικών προγραμμάτων, τη διεξαγωγή εκπαιδευτικών προγραμμάτων και τη διάδοση πληροφοριών.
Σχολή Πυροσβεστικής Υπηρεσίας
Από τις 30 Οκτωβρίου 2006 άρχισε να λειτουργεί για πρώτη φορά σχολή Δημοτικής Αστυνομίας στην πόλη της Πτολεμαΐδας. Οι εκπαιδευόμενοι είναι 212 και οι εκπαιδευτές μαζί με το υποστηρικτικό προσωπικό 54. Η διάρκεια θητείας που είναι 8 μήνες περιλαμβάνει θεωρητική αλλά και πρακτική άσκηση. Μετά από τρία χρόνια συνεχούς λειτουργίας τις δημοτικής αστυνομίας, ανεστάλη η λειτουργιά της. Το κτίριο έμεινε ανενεργό. Το 2016 η Σχολή της Δημοτικής Αστυνομίας δόθηκε στη Σχολή της Πυροσβεστικής για της ανάγκες της πυροσβεστικής υπηρεσίας. Έτσι οι φοιτητές της σχολής μέσω τον πανελλαδικών εξετάσεων φοιτούν στη σχολή, ασκώντας τη θεωρητική άλλα και την πρακτική τους ειδικότητα.
Σχολή Επιστημών Υγείας
Από το Ακαδημαϊκό έτος 2009 - 2010 λειτουργεί στην πόλη της Πτολεμαΐδας το τμήμα της Μαιευτικής. Μετά την ψήφιση του νόμου 4610/2019 από την Ελληνική Πολιτεία, το τμήμα εντάσσεται στη Σχολή Επιστημών Υγείας του Πανεπιστημίου Δυτικής Μακεδονίας. Οι φοιτητές του τμήματος της Μαιευτικής συνεργάζονται με το νοσοκομείο Μποδοσάκειο Πτολεμαΐδας, μέσω πρακτικής άσκησης.
Παράλληλα από το έτος 2019/2020 εγκαινιάζεται το νεοσύστατο Τμήμα της Εργοθεραπείας ως δεύτερο τμήμα της Σχολής Επιστημών Υγείας και διανύει ήδη την τρίτη χρονιά λειτουργίας του με ιδιαίτερα καλές προοπτικές επαγγελματικής αποκατάστασης.
Τα δυο τμήματα στεγάζονται στο κτίριο του πρώην 2ου ΕΠΑ.Λ. της Πτολεμαΐδας στη βόρεια πλευρά της πόλης και υποστηρίζονται από τις δομές του πανεπιστημίου Δυτ. Μακεδονίας, όπως τη δομή ΜΥΦΕΟ, το τμήμα ολιστικής μέριμνας και φοιτητικών θεμάτων, τη Δομή Αποφοίτων του Πανεπιστημίου. Από τις αρχές του 2022 η σίτιση των φοιτητών παρέχεται σε ευρύχωρο κτίριο, κοντά στις κτιριακές εγκαταστάσεις της Σχολής.
Παραπομπές
Κατηγορία:Νομός Κοζάνης Κατηγορία:Πόλεις της Ελλάδας Κατηγορία:Δήμος Εορδαίας
Παλάου Μπλαουγκράνα
Το Παλάου Μπλαουγκράνα (καταλανικά: Palau Blaugrana ή Palacio Blaugrano, ελλ. μτφρ. «μπλε-μοβ παλάτι») είναι κλειστό γυμναστήριο στη Βαρκελώνη της Καταλονίας στην Ισπανία, που ανήκει στην Μπαρτσελόνα. Το κλειστό γυμναστήριο χωρητικότητας 7.585 θεατών φιλοξενεί τα τμήματα καλαθοσφαίρισης, χειροσφαίρισης, ρόλερ χόκεϊ και ποδοσφαίρου σάλας της Μπαρτσελόνα. Το Παλάου Μπλαουγκράνα βρίσκεται ανάμεσα στο Μίνι Εστάντι και το Καμπ Νου.
Εξωτερικοί σύνδεσμοι
Κατηγορία:Γήπεδα καλαθοσφαίρισης στην Ισπανία Κατηγορία:Αθλητικές εγκαταστάσεις στη Βαρκελώνη Κατηγορία:Μπαρτσελόνα (καλαθοσφαίριση) Κατηγορία:Αθλητικές εγκαταστάσεις Θερινών Ολυμπιακών Αγώνων 1992 Κατηγορία:Κλειστά στάδια στην Ισπανία
Κύπελλο Ελλάδος ποδοσφαίρου ανδρών 1952-53
Το κύπελλο Ελλάδας του 1953 ήταν το 11ο από την καθιέρωση του θεσμού. Το κατέκτησε ο Ολυμπιακός Πειραιώς για τρίτη συνεχόμενη φορά και τέταρτη στην ιστορία του, επικρατώντας της ΑΕΚ με 3-2 στον τελικό του γηπέδου Παναθηναϊκού.
Προκριματική Φάση:
25 Ιανουαρίου 1953  Χαλάνδρι-Αστηρ     1-0
Φωστήρ-Έσπερος 2-0 (παρ.)
ΠΑΟΚ- Απόλλων Καλαμαριάς 0-4
Παρακάτω αναφέρονται τα αποτελέσματα των τεσσάρων τελευταίων γύρων της διοργάνωσης.
Φάση των 16
Ως –μόνη– έκπληξη θεωρήθηκε η πρόκριση του Φωστήρα, ουραγού στο πρωτάθλημα Αθηνών 1952-53, σε βάρος του Εθνικού που μία εβδομάδα νωρίτερα για το αντίστοιχο πειραϊκό είχε αποσπάσει ισοπαλία 1-1 από τον Ολυμπιακό, τελικά αήττητου καθ' όλη τη χρονιά (παρότι δεύτερος στο Πανελλήνιο πρωτάθλημα).
Προημιτελική φάση
Οι τρεις εκπρόσωποι της Θεσσαλονίκης αποκλείστηκαν από αθηναϊκά σωματεία, ο δε Άρης κατόπιν αμφίρροπης και στο β' μέρος επεισοδιακής αναμέτρησης. Για τον Πανιώνιο, που παρατάχθηκε με σημαντικές επιθετικές απουσίες (Νεστορίδης, Σαραβάκος), διακρίθηκε ο "ήρωας του Τάμπερε", δύο φορές αρχηγός και μέχρι το περασμένο καλοκαίρι βασικός τερματοφύλακας της Εθνικής ομάδας, Νίκος Πεντζαρόπουλος, κατά την πρώτη του επίσημη εμφάνιση σε διάστημα 8 μηνών εξαιτίας μίας άτυχης μεταγραφικής περιπέτειας σε Ιταλία και Ίντερ.
Ημιτελική φάση
Ο μετέπειτα διεθνής αμυντικός Γιώργος Κουρτζίδης άνοιξε το σκορ για τον Ολυμπιακό στο ντέρμπι του γηπέδου Παναθηναϊκού (κοινή έδρα τους 1953 με 1956), σημειώνοντας στο 2' το γρηγορότερο έως σήμερα αυτογκόλ σε επίσημη συνάντηση των αιωνίων αντιπάλων του ελληνικού ποδοσφαίρου. Η ΑΕΚ πέτυχε –στην παράταση– να ανατρέψει το προβάδισμα του περυσινού φιναλίστ Πανιωνίου, όπως άλλωστε και εκείνος στους δύο γύρους που είχαν προηγηθεί του ημιτελικού.
Σημειώσεις
<references group="σ"/>
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1952-1953
ΦΚ Σπόρτουλ Στουντεντέσκ
Η ΦΚ Σπόρτουλ Στουντεντέσκ είναι μια ρουμανική επαγγελματική ποδοσφαιρική ομάδα από το Βουκουρέστι, η οποία αγωνίζεται στη Liga II. Έδρα της ομάδας είναι το Stadionul Regie.
Ιδρύθηκε το 1916 και είναι ένας από τους παλαιότερους και ενεργούς συλλόγους της χώρας. Η καλύτερη ευρωπαϊκή πορεί της ομάδας ήταν τη σεζόν 1979-80 όταν κέρδισε το Βαλκανικό Κύπελλο συλλόγων ποδοσφαίρου κερδίζοντας τη ΝΚ Ριέκα στον τελικό. Συμμετείχε σε ακόμα ένα τελικό της διοργάνωησης, το 1976, χάνοντας από τη Ντιναμό Ζάγκρεμπ. Στο Κύπελλο ΟΥΕΦΑ, τη σεζόν 1987-88 έφτασε μέχρι τον 3ο γύρο.
Στη Ρουμανία, η καλύτερη θέση της ομάδας ήταν η δεύτερη θέση τη σεζόν 1985-86, μία θέση πίσω από την τότε πρωταθλήτρια Ευρώπης Στεάουα Βουκουρεστίου. Στο κύπελλο Ρουμανίας έφτασε στον τελικό τρεις φορές (1938–1939, 1942–1943 και 1978–1979) αλλά ηττήθηκε και τις τρεις.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1916 Κατηγορία:Ποδοσφαιρικές ομάδες Ρουμανίας Κατηγορία:ΦΚ Σπόρτουλ Στουντεντέσκ
Μεκέρε Μοράουτα
Ο Σερ Μεκέρε Μοράουτα (Mekere Morauta, 12 Ιουνίου 1946 - 19 Δεκεμβρίου 2020) ήταν πολιτικός από την Παπούα Νέα Γουινέα, πρωθυπουργός την περίοδο 1999-2002. Γεννήθηκε το 1946 στο Kukipi και σπούδασε οικονομολόγος, από το 1983 εως το 1996 ήταν διευθυντής σε τράπεζα. Το 1996 εκλέχτηκε πρώτη φορά για το εθνικό κοινοβούλιο. Είναι μέλος της αποκαλούμενης ομάδας των τεσσάρων που διαδραμάτισαν σημαντικό ρόλο στην οργάνωση των δημοσίων υπηρεσιών μετά την ανεξαρτησία της χώρας το 1975. Στις εκλογές του 2007 επανεξελέγη βουλευτής. Υποστήριξε τον Τζούλιους Χαν για το αξίωμα του πρωθυπουργού μετά τις εκλογές όμως ο Μάικλ Σομάρε επανεξελέγη πρωθυπουργός από το κοινοβούλιο στις 13 Αυγούστου. Λίγες μέρες μετά, ο Μοράουτα ανέλαβε αρχηγός της Αντιπολίτευσης.
Παραπομπές
Μοραουτα Μεκερε
Ζώνη
Η λέξη ζώνη μπορεί να αναφέρεται:
Βήτα Νοτίου Τριγώνου
Ο β (βήτα) Νοτίου Τριγώνου (Beta Trianguli Australis, β TrA) είναι δεύτερος σε φωτεινότητα (όπως φαίνεται από τη Γη) αστέρας του νότιου αστερισμού Νότιον Τρίγωνον, μετά τον άλφα. Ορίζει τη βόρεια κορυφή του σχεδόν ισοσκελούς τριγώνου που σχηματίζουν τα α, β και γ του αστερισμού και του δίνουν το όνομά του. Ωστόσο, ο αστερισμός είναι τόσο νότιος, ώστε και ο β είναι αόρατος από όλη την ηπειρωτική Ευρώπη (ακόμα και την Κρήτη), από όλη σχεδόν την Ασία και τη Βόρεια Αμερική. Από την άλλη, είναι ορατός τους περισσότερους μήνες του έτους από όλο σχεδόν το Νότιο Ημισφαίριο. Απέχει από τη Γη 40 έτη φωτός, κάτι που τον καθιστά μαζί με τον ζ τους δύο πλησιέστερους αστέρες του αστερισμού που είναι ορατοί με γυμνό μάτι.
Ο β TrA είναι κιτρινόλευκος (δείκτης χρώματος B−V = +0,29) νάνος αστέρας της Κύριας ακολουθίας. Η υπολογισμένη από παράλλαξη απόστασή του σε συνδυασμό με το φαινόμενο μέγεθος +2,85 δίνει απόλυτο μέγεθος +2,37, που αντιστοιχεί σε απόλυτη λαμπρότητα 9,4 φορές μεγαλύτερη της ηλιακής. Η μάζα του εκτιμάται ότι είναι 56% μεγαλύτερη της μάζας του Ηλίου. Η θερμοκρασία στην επιφάνειά του είναι 7.400 K περίπου.
Υπάρχει ένας πολύ αμυδρότερος οπτικός συνοδός αστέρας 14ου μεγέθους σε γωνιακή απόσταση 155΄΄. Ο κυρίως αστέρας έχει σχετικώς μεγάλη ιδία κίνηση, 0,444 δευτερόλεπτο του τόξου ανά έτος, κατευθυνόμενος προς τα νότια-νοτιοδυτικά, και ίσως να είναι μέλος της κινούμενης ομάδας του β Οκρίβαντος, μιας ομάδας 17 περίπου αστέρων που έχουν κοινή προέλευση και παρόμοια κίνηση στον χώρο. Αν ο β Νοτίου Τριγώνου ανήκει σε αυτή την ομάδα, το γεγονός αυτό θα προσδιόριζε την ηλικία του σε περίπου 12 εκατομμύρια έτη. . Ο αστέρας απομακρύνεται από τη Γη και το Ηλιακό Σύστημα με ταχύτητα 400 μέτρα ανά δευτερόλεπτο (1.440 χιλιόμετρα την ώρα).
Η παρατήρηση του β Νοτίου Τριγώνου στο υπέρυθρο φως με το Διαστημικό τηλεσκόπιο Σπίτζερ αποκαλύπτει μία περίσσεια υπερύθρου στο φως του. Αυτό υποδεικνύει την παρουσία περιαστρικού υλικού γύρω του, που αποτελείται μάλλον από σκόνη και μικρά τεμάχια στερεάς ύλης.
Αλεξέι Καλέντιν
Ο Αλεξέι Μαξίμοβιτς Καλέντιν (ρωσικά: Алексе́й Макси́мович Каледи́н, 24 Οκτωβρίου 1861 - 11 Φεβρουαρίου 1918) ήταν Ρώσος στρατηγός του Ιππικού, ο οποίος ηγήθηκε του Λευκού κινήματος των Κοζάκων του Ντον κατά τα αρχικά στάδια του Ρωσικού Εμφυλίου Πολέμου. Αυτοκτόνησε τον Φεβρουάριο του 1918 υπό το βάρος της αρνητικής τροπής που είχε λάβει οι συγκρούσεις των δυνάμεών του με τους μπολσεβίκους.
Πρώτα χρόνια και Α΄ Παγκόσμιος Πόλεμος
Γεννήθηκε το 1861 στον οικισμό Ουστ Κοπέρσκαγια (στη σημερινή εποχή είναι συνοικία της ρωσικής πόλης Σεραφίμοβιτς) του Κυβερνείου Σαρατόφ της Ρωσικής Αυτοκρατορίας και ήταν γιος Κοζάκου στρατιωτικού αριστοκρατικής καταγωγής. Ακολουθώντας τα βήματα του πατέρα του φοίτησε πρώτα στη Στρατιωτική Σχολή του Βορονέζ και αργότερα στη Σχολή Πυροβολικού Μιχαηλόβσκογιε της Αγίας Πετρούπολης (αποφοίτησε το 1882) και την Ακαδημία του Γενικού Επιτελείου από όπου εξήλθε το 1889. Από το 1903 ως το 1906 υπηρέτησε ως διευθυντής της Στρατιωτικής Σχολής Νοβοτσερκάσσκ και από το 1906 ως το 1910 ήταν Αναπληρωτής Αρχηγός Επιτελείου του Στρατού του Ντον.
Κατά τον Α΄ Παγκόσμιο Πόλεμο, διετέλεσε αρχικά διοικητής της 12ης Μεραρχίας Ιππικού του Ρωσικού Αυτοκρατορικού Στρατού, όμως το 1915 τραυματίστηκε κατά τη διάρκεια μάχης και ακολούθως αιχμαλωτίστηκε από τον αυστροουγγρικό στρατό. Το επόμενο έτος απελευθερώθηκε και επανήλθε στην ενεργό δράση αναλαμβάνοντας τη διοίκηση της 8ης Στρατιάς του Νοτιοδυτικού Μετώπου.
Στο μεσοδιάστημα των δύο επαναστάσεων
Ο Καλέντιν δεν αναγνώρισε τη Φεβρουαριανή επανάσταση 1917 και απομακρύνθηκε από τη θέση του λόγω της άρνησής του να εκτελέσει τις εντολές της Προσωρινής Κυβέρνησης που αποσκοπούσαν στον εκδημοκρατισμό των ενόπλων δυνάμεων. Στις 17 Ιουνίου 1917 εξελέγη αταμάνος των Κοζάκων του Ντον Χοστ από την ίδια την κοινότητα και μετά από επιμονή του Μιτροφάν Μπογκαγιέφσκι, έγινε επικεφαλής του νεοσύστατου Κοζάκικου “Κυβερνητικού Στρατού”, που συστάθηκε για πρώτη φορά από το 1709. Τον Αύγουστο του 1917, στη Μόσχα, ο Καλέντιν εμφανίστηκε με το πρόγραμμά του καταστολής του επαναστατικού κινήματος.
Στις 29 Αυγούστου, οι τοπικές αρχές του Νοβοτσερκάσσκ αποφάσισαν να ζητήσουν από τον Αλέξανδρο Κερένσκι να απαλλάξει τον Καλέντιν του αξιώματός του και να τον συλλάβει για διάδοση προπαγάνδας υπέρ του στρατηγού Λαβρ Κορνίλοφ μέσα στις τάξεις των Κοζάκων της περιοχής του Ντον. Στις 31 Αυγούστου, ο εισαγγελέας του Δικαστηρίου του Νοβοτσερκάσσκ έλαβε ένα τηλεγράφημα από τον Κερένσκι, που έλεγε ότι ο Καλέντιν είχε επίσημα απαλλαγεί του αξιώματός του και θα έπρεπε να συλληφθεί αμέσως και να δικαστεί για υποκίνηση στάσης.
Εμπλοκή στον Ρωσικό Εμφύλιο
Στις 25 Οκτωβρίου, με το ξέσπασμα της Οκτωβριανής Επανάστασης, ο Καλέντιν δήλωσε ο στρατός των Κοζάκων θα αναλάμβανε τον πλήρη έλεγχο στην περιοχή του Ντον έως ότου αποκαθίστατο πλήρως η εξουσία της Προσωρινής Κυβέρνησης στη Ρωσία.
Αυτή η δήλωση του Καλέντιν σηματοδότησε την ντε φάκτο απόσπαση των Κοζάκων του Ντον από την κεντρική εξουσία που επικυρώθηκε στις 20 Νοεμβρίου με την ανακήρυξη της ανεξαρτησίας της περιοχής του Ντον, καθώς και την έναρξη της Καλεντιντσίνα, ενός κινήματος κατά των μπολσεβίκων με επικεφαλής τον Καλέντιν. Την κίνηση του Καλέντιν μιμήθηκαν το αμέσως επόμενο διάστημα και οι αταμάνοι των Κοζάκων του ποταμού Ουσούρι και του Αρινμπούρκ.
Στις 15 Δεκεμβρίου ο στρατός του Καλέντιν, έχοντας τη βοήθεια και άλλων Λευκών σχηματισμών, κατέλαβε το Ροστόφ επί του Ντον, ενώ την ίδια χρονική περίοδο υποστηριζόταν από την Ουκρανική Λαϊκή Δημοκρατία, η κυβέρνηση της οποίας επιζητώντας και η ίδια τη δημιουργία ενός ανεξάρτητου κράτους, παρείχε διευκολύνσεις στον Κοζάκο στρατηγό. Παράλληλα, υπήρξαν και από την πλευρά του προέδρου τον ΗΠΑ, Γούντροου Ουίλσον, σκέψεις για οικονομική ενίσχυση του Καλέντιν, οι οποίες όμως γρήγορα εγκαταλείφθηκαν.
Στη συνέχεια, μέσα σε διάστημα μερικών εβδομάδων, η αμαχητί απόσυρση των Κοζάκων από το Ροστόφ και η επακόλουθη οπισθοχώρηση που έμεινε γνωστή ως Παγωμένη Πορεία έφεραν σε απελπιστική θέση τον Καλέντιν. Ο ίδιος, αντιλαμβανόμενος την αδυναμία του να αποτρέψει την προέλαση του στρατού των μπολσεβίκων, παραιτήθηκε την 11η Φεβρουαρίου του 1918 (29 Ιανουαρίου σύμφωνα με το π.η.) από το αξίωμά του και την ίδια μέρα έδωσε τέλος στη ζωή του αυτοπυροβολούμενος.
Εξωτερικοί σύνδεσμοι
Κατηγορία:Ρώσοι στρατιωτικοί Κατηγορία:Αντικομμουνιστές Κατηγορία:Ρωσικός Εμφύλιος Πόλεμος Κατηγορία:Κοζάκοι Κατηγορία:Λευκό κίνημα
Τσαντρασεκάρα Ράμαν
Ο Σερ Τσαντρασεκάρα Βενκάτα Ράμαν (चन्द्रशेखर वेंकटरमन, 7 Νοεμβρίου 1888 – 21 Νοεμβρίου 1970) ήταν Ινδός φυσικός, στον οποίο το 1930 απονεμήθηκε το βραβείο Νόμπελ φυσικής για τις εργασίες του σχετικά με τη σκέδαση του φωτός, και ειδικότερα της μερικής μεταβολής του μήκους κύματος μονοχρωματικού φωτός όταν διέρχεται από διαφανές μέσο, καλούμενο φαινόμενο Ράμαν επί τη βάση του οποίου εφαρμόζεται σήμερα και η ομώνυμη τεχνική, φασματοσκοπία Ράμαν.
Ο Ράμαν το 1917 ανέλαβε καθηγητής Φυσικής στο Πανεπιστήμιο της Καλκούτας. Το 1928 καθ΄ ον χρόνο ασχολείτο με το φαινόμενο της σκέδασης του φωτός παρατήρησε πως όταν μια μονοχρωματική δέσμη φωτός φωτίσει μια ουσία τότε εξερχόμενη αυτή κάθετα απο την αρχική της διεύθυνση δεν είναι μονόχρωμη αλλά περιέχει και άλλες ακτινοβολίες διαφορετικών συχνοτήτων οι οποίες και τελικά είναι χαρακτηριστικές της φύσης του υλικού. Οι συχνότητες αυτές που προς τιμή του επιστήμονα καλούνται «συχνότητες Ράμαν» είναι ίσες με τις συχνότητες υπέρυθρης ακτινοβολίας που αντιστοιχούν στη συγκεκριμένη ουσία, και οι οποίες τελικά προέρχονται από την ανταλλαγή ενέργειας μεταξύ του υλικού και στη διερχόμενη φωτεινή ακινοβολία.
Η παραπάνω επιστημονική του παρατήρηση είχε ως συνέπεια το 1929 να του απονεμηθεί ο βρετανικός τίτλος του ιππότη, αμέσως μετά το Βραβείο Νόμπελ Φυσικής και τρία χρόνια μετά, το 1933, ν΄ αναλάβει πρόεδρος του τμήματος Φυσικής του Ινδικού Ινστιτούτου Επιστημών, στη πόλη Μπαγκαλόρ. Το 1947 πλέον, αναλαμβάνει Διευθυντής του Ινδικού Ινστιτούτου Ερευνών Ράμαν και το 1961 εκλέχθηκε μέλος της Ποντιφικής Ακαδημίας Επιστημών. Υπήρξε επίσης ο ιδρυτής του ινδικού επιστημονικού περιοδικού Indian Journal of Physics, καθώς ακόμη και της Ινδικής Ακαδημίας των Επιστημών. Ο Ράμαν πέθανε το 1970, στη πόλη Μπαγκαλόρ της Ινδίας, εκεί που αναδείχθηκε και αφιερώθηκε στην επιστήμη του.
Παραπομπές
Κατηγορία:Κάτοχοι του Βραβείου Ειρήνης Λένιν Κατηγορία:Ινδοί φυσικοί Κατηγορία:Βραβευμένοι με Νόμπελ Φυσικής Κατηγορία:Φυσικοί του 20ού αιώνα
Πανελλήνιο πρωτάθλημα στίβου ανδρών 1963
Το ΜΘ΄ Πανελλήνιο πρωτάθλημα στίβου ανδρών 1963 διεξήχθη από τις 9 ως τις 11 Αυγούστου 1963 στο Παναθηναϊκό Στάδιο της Αθήνας χωριστά από το αντίστοιχο Πανελλήνιο πρωτάθλημα στίβου γυναικών 1963. Πρωταθλητής αναδείχθηκε και πάλι ο Παναθηναϊκός Α.Ο. για ένατη συνεχόμενη χρονιά.
Χρονικό
Στους αγώνες δήλωσαν συμμετοχή 420 περίπου αθλητές από σωματεία από όλη την Ελλάδα και από την Κύπρο. Οι αγώνες είχαν πολύ μικρή προσέλευση θεατών. Διεξήχθησαν κυριολεκτικά σε λευκές κερκίδες. Αλλά και οι επιδόσεις ήταν γενικά μέτριες -δεν σημειώθηκε κανένα πανελλήνιο ρεκόρ- ενώ υπήρξαν και οργανωτικά προβήματα με αποκορύφωμα το σβήσιμο των προβολέων κατά την τέλεση του άλματος εις ύψος. Μια εφημερίδα σχολίαζε χαρακτηριστικά:
Το πανελλήνιο πρωτάθλημα μαραθωνίου διεξήχθη χωριστά, στις 19 Μαΐου, στην κλασική διαδρομή, ταυτόχρονα με τον Διεθνή Κλασικό Μαραθώνιο. Πρωταθλητής σύλλογος αναδείχθηκε για άλλη μια χρονιά ο Παναθηναϊκός Α.Ο. με μεγάλη διαφορά στους βαθμούς από τον δεύτερο σύλλογο.
Βαθμολογία
* Συνολικά βαθμολογήθηκαν 19 σωματεία.
Αναφορές
Ανδρων Κατηγορία:Στίβος το 1963 Κατηγορία:Διοργανώσεις στίβου στην Αθήνα
Πλανητικό νεφέλωμα
thumb|270px|Το [[νεφέλωμα της Έλικας είναι το λαμπρότερο πλανητικό νεφέλωμα στον γήινο ουρανό.]] Ένα πλανητικό νεφέλωμα είναι ένα νεφέλωμα εκπομπής που αποτελείται από ένα διαστελλόμενο σφαιρικό κύμα ιονισμένου αερίου που εξακοντίζεται στο διάστημα, από κάποιο άστρο εξ' αιτίας διαδοχικών εκρήξεων, σηματοδοτώντας έτσι το τέλος του κύκλου της ζωής του. Η λανθασμένη ονομασία αντί του ορθού "αστρικό νεφέλωμα" εξακολουθεί να αποδίδεται από την πρώτη ανακάλυψή τους στον 18ο αιώνα από τον αστρονόμο Ουίλιαμ Χέρσελ που υπέθεσε ότι τα νεφελώματα αυτά περιέχουν νεαρούς πλανήτες, εξαιτίας της ομοιότητάς τους με τους γίγαντες αερίων όταν φαίνονται από μικρά οπτικά τηλεσκόπια, που όμως στην πραγματικότητα δεν έχουν καμία σχέση με τους πλανήτες ηλιακού συστήματος. Πρόκειται για ένα σχετικά βραχύβιο φαινόμενο, που διαρκεί λίγες δεκάδες χιλιάδες χρόνια, σε σύγκριση με την τυπική διάρκεια ζωής ενός αστέρα, που φτάνει τα δισεκατομμύρια έτη. Το πλανητικό νεφέλωμα συμβολίζεται διεθνώς με τα λατινογράμματα PN εκ των αρχικών του όρου Planetary nebula. Στο τέλος της ζωής του άστρου, κατά τη διάρκεια της φάσης του ερυθρού γίγαντα, τα εξώτερα στρώματά του απομακρύνονται με ισχυρό αστρικό άνεμο. Χωρίς αυτά τα αδιαφανή στρώματα, ο καυτός, φωτεινός πυρήνας εκπέμπει υπεριώδη ακτινοβολία που ιονίζει τα αποβεβλημένα εξωτερικά στρώματα του αστέρα. Αυτό το ιονισμένο "κέλυφος αερίων" ακτινοβολεί, δίνοντας την εικόνα του πλανητικού νεφελώματος.
Τα πλανητικά νεφελώματα μπορεί να παίζουν ένα κρίσιμο ρόλο στη χημική εξέλιξη ενός γαλαξία, επιστρέφοντας υλικό στο διαστρικό ενδιάμεσο που έχει εμπλουτιστεί με βαρύτερα στοιχεία και άλλα προϊόντα πυρηνοσύνθεσης (όπως άνθρακας, άζωτο, οξυγόνο και ασβέστιο). Σε μακρινότερους γαλαξίες, τα πλανητικά νεφελώματα μπορεί να είναι τα μόνα αντικείμενα που μπορούν να αναλυθούν φασματοσκοπικά για να αποφέρουν χρήσιμες πληροφορίες σχετικά με τη χημική σύστασή τους.
Τα πρόσφατα χρόνια, το διαστημικό τηλεσκόπιο Χαμπλ έχει τραβήξει εικόνες που έχουν αποκαλύψει ότι πολλά πλανητικά νεφελώματα έχουν ιδιαιτέρως σύνθετες και ποικίλες μορφολογίες. Μάλιστα το ένα πέμπτο από αυτά είναι σφαιρικό, αλλά η πλειονότητα δεν έχουν σφαιρική συμμετρία. Οι μηχανισμοί που παράγουν τέτοια μεγάλη ποικιλία σχημάτων και χαρακτηριστικών δεν έχουν κατανοηθεί πλήρως, ίσως οι διπλοί κεντρικοί αστέρες, οι αστρικοί άνεμοι και τα μαγνητικά πεδία να παίζουν όλα μαζί κάποιο ρόλο.
Πηγές
* Κατηγορία:Αστρική εξέλιξη
Προμεθαζίνη
thumb|250px|Η χημική δομή της προμεθαζίνης Η προμεθαζίνη είναι αντιισταμινικό φάρμακο πρώτης γενιάς και ανήκει στην οικογένεια των φαινοθειαζινών. Χρησιμοποιείται για την αντιμετώπιση αλλεργιών, του προβληματικού ύπνου και της ναυτίας. Μπορεί επίσης να βοηθήσει σε μερικά συμπτώματα που σχετίζονται με το κοινό κρυολόγημα και στη νάρκωση ατόμων που είναι ανήσυχα ή ταραγμένα. Μπορεί να καταναλωθεί από το στόμα καί ως σιρόπι, μέσω πρωκτικού υπόθετου ή με ένεση. .
Οι συνήθεις παρενέργειες της προμεθαζίνης είναι η υπνηλία και η σύγχυση. Το αλκοόλ ή άλλα ναρκωτικά μπορούν να χειροτερέψουν το πρόβλημα. Δεν είναι ξεκάθαρο αν η χρήση της κατά την εγκυμοσύνη ή τον θηλασμό είναι ασφαλής για το μωρό. Η χρήση δεν συστήνεται σε άτομα κάτω των δύο ετών λόγω πιθανών αρνητικών επιπλοκών στην αναπνοή. Η ενδοφλέβια ένεση προμεθαζίνης δεν συνιστάται λόγω πιθανής ζημιάς στο δέρμα.
Η προμεθαζίνη δημιουργήθηκε στη δεκαετία του 1940 από επιστήμονες που εργάζονταν στα εργαστήρια της Rhône-Poulenc. Η χρήση της προμεθαζίνης για ιατρικούς σκοπούς εγκρίθηκε το 1951. Είναι γενόσημο φάρμακο και διατίθεται υπό διάφορες εμπορικές ονομασίες ανά τον κόσμο. Το 2018, η χονδρική τιμή του πόσιμου σκευάσματος της προμεθαζίνης δεν ξεπερνούσε τα 20 λεπτά του δολαρίου ανά δόση. Στο Ηνωμένο Βασίλειο, η ίδια δόση κοστίζει λιγότερο από 0,25 λίρες. Το 2017, ήταν το 147ο πιο συνταγογραφημένο φάρμακο στις Ηνωμένες Πολιτείες με πάνω από τέσσερις εκατομμύριες συνταγογραφήσεις.
Παραπομπές
Κατηγορία:Υπνωτικά Κατηγορία:Αντιεμετικά Κατηγορία:Αρωματικές ενώσεις Κατηγορία:Φαινοθειαζίνες Κατηγορία:Αμίνες Κατηγορία:Αντιισταμινικά
Ραμπί Ναμάλιου
Ο Ραμπί Ναμάλιου (Sir Rabbie Namaliu, 3 Απριλίου 1947 - 31 Μαρτίου 2023) ήταν πολιτικός από την Παπούα Νέα Γουινέα, πρωθυπουργός την περίοδο 1988-1992. Υπηρέτησε επίσης σε υπουργικά αξιώματα. Είναι χήρος με 2 γιους.
Καριέρα
Γεννήθηκε στις 3 Απριλίου 1947. Έχει διατελέσει υπουργός Εξωτερικών το 1982-1984 και 2002-2006, καθώς επίσης και υπουργός Οικονομικών από το 2006 ως το 2007. Υπηρέτησε ως πρωθυπουργός από τις 4 Ιουλίου 1988 ως τις 17 Ιουλίου 1992. Ηττήθηκε στις βουλευτικές εκλογές του 2007 και αντικαταστάθηκε από υπουργός.
Απεβίωσε σε ηλικία 75 ετών στις 31 Μαρτίου 2023.
Παραπομπές
Κατηγορία:Πρωθυπουργοί της Παπούα Νέας Γουινέας
Οιστρογόνο
thumb|[[Οιστριόλη. Προσέξτε τα δύο υδροξύλια (-OH) ενωμένα στον Δ δακτύλιο (τον δακτύλιο στα δεξιά).]] thumb|[[Οιστραδιόλη. Προσέξτε το υδροξύλιο ενωμένο στον Δ δακτύλιο. Το '-δι-' αναφέρεται σε αυτό το υδροξύλιο και σ'αυτό στον Α δακτύλιο (στα αριστερά).]] thumb|[[Οιστρόνη. Προσέξτε την κετονομάδα (=O) στον δακτύλιο Δ. ]]
Τα οιστρογόνα είναι μια ομάδα στεροειδών χημικών ενώσεων, ονομαζόμενα για τον ρόλο τους στον οιστρικό κύκλο, και που εργάζονται ως οι κύριες γυναικείες ορμόνες φύλου. Όπως όλες οι στεροειδείς ορμόνες, τα οιστρογόνα περνούν εύκολα την κυτταρική μεμβράνη. Μέσα στο κύτταρο, αλληλεπιδρούν με οιστρογόνους υποδοχείς. Παράγονται κυρίως από τα πρωτογενή ωοθυλάκια κατά την περίοδο της ωρίμανσής τους, το ωχρό σωμάτιο, και τον πλακούντα. Σε μικρότερες ποσότητες, παράγονται σε άλλους ιστούς όπως ο μαστός, το ήπαρ και τα επινεφρίδια.
Βιοσύνθεση
Η τεστοστερόνη είναι μια στεροειδής ορμόνη που ανήκει στην ομάδα των ανδρογόνων και εκκρίνεται από τους όρχεις των αρσενικών και τις ωοθήκες των θηλυκών. Η προγεστερόνη είναι η ορμόνη που παράγει ο οργανισμός για την δημιουργία του ενδομητρίου δηλαδή της παχιάς επένδυσης της μήτρας απαραίτητης για την ανάπτυξη του εμβρύου.
Είδη οιστρογόνων
Τα τρία κύρια φυσικά οιστρογόνα στις γυναίκες είναι η οιστραδιόλη, η οιστριόλη και η οιστρόνη. Μέσα στον οργανισμό και οι τρεις παράγονται από ανδρογόνα μέσω της δράσης ενζύμων. Από την εμμηνοαρχή μέχρι την εμμηνόπαυση το κύριο οιστρογόνο στις γυναίκες είναι η 17β-οιστραδιόλη. Μετά την εμμηνόπαυση, κυριαρχεί πλέον η οιστρόνη παρά η οιστραδιόλη. Η οιστραδιόλη βιοσυντίθεται από την τεστοστερόνη (ορμόνη) ενώ η οιστρόνη από την ανδροστενδιόνη. Η οιστρόνη είναι πιο αδύνατη ορμόνη από την οιστραδιόλη. Έχουν ταυτοποιηθεί πολλές φυσικές αλλά και συνθετικές ουσίες που επίσης έχουν οιστρογονική δραστηριότητα. Και οι τρεις παράγονται από ανδρογόνα μέσω ενζυμικής δράσης.
Παραγωγή οιστρογόνων
Το οιστρογόνο παράγεται κυρίως από τα πρωτογενή ωοθυλάκια κατά την διάρκεια της ωρίμανσης τους, το ωχρό σωμάτιο, και τον πλακούντα. Η ωοθυλακιοτρόπος ορμόνη (FSH) και η ωχρινοτρόπος ορμόνη (LH) διεγείρουν την παραγωγή οιστρογόνου στις ωοθήκες. Σε μικρότερες ποσότητες, οιστρόγονο παράγεται σε ιστούς όπως το ήπαρ, τα επινεφρίδια και τον μαστό. Αυτές οι δευτερεύουσες πηγές οιστρογόνου είναι ειδικά σημαντικές σε γυναίκες που έχουν περάσει την εμμηνόπαυση.
Στην αρχή του κύκλου ο οργανισμός παράγει την ωοθυλακιοτρόπο ορμόνη (FSH), που είναι η κύρια ορμόνη που εμπλέκεται στην παραγωγή των ώριμων ωαρίων. Η FSH διεγείρει τα ωοθυλάκια, ώστε να ξεκινήσουν την παραγωγή οιστρογόνων. Το επίπεδο των οιστρογόνων στον οργανισμό αυξάνεται και τελικά προκαλεί την ταχεία αύξηση της ωχρινοτρόπου ορμόνης (LH). Η ωχρινοτρόπος ορμόνη LH παρέχει στο ωάριο την τελική ώθηση που χρειάζεται για να ωριμάσει πλήρως και να απελευθερωθεί από το ωοθυλάκιο. Σε περίπτωση που δεν γονιμοποιηθεί το ωάριο, τα επίπεδα των οιστρογόνων και της προγεστερόνης μειώνονται, επειδή δεν είναι πλέον απαραίτητα. Η ταυτόχρονη δράση της ωοθυλακιοτρόπου ορμόνης FSH και της ωχρινοτρόπου ορμόνης LH στην ωοθήκη έχει σαν αποτέλεσμα την ωοθυλακιορρηξία. Η LH μετατρέπει το ώριμο ωοθυλάκιο σε ωχρό σωμάτιο όπου εκεί παράγονται τα οιστρογόνα και η προγεστερόνη.
Μεταβολισμός οιστρογόνων
Το ήπαρ με τα ειδικά του ένζυμα αποτελεί το κύριο μέρος μεταβολισμού των οιστρογόνων. Έτσι η οιστραδιόλη κατά την διέλευση της από το ήπαρ με τη βοήθεια της 17β-OH-στεροειδικής δευδρογενάσης μεταβολίζεται σε οιστριόλη και οιστρόνη μέρος των οποίων εισέρχεται στην κυκλοφορία του αίματος. Ο ηπατικός μεταβολισμός των οιστρογόνων ελαττώνει την βιολογική τους ισχύ και αυξάνει τη διαλυτότητά τους στη νεφρική απέκκριση και το νερό. Τα μεταβολικά παράγωγα των οιστρογόνων αποβάλλονται μέσω της χολής από όπου επαναρροφούνται στην κυκλοφορία του αίματος. Το μεγαλύτερο μέρος των οιστρογόνων απορροφάται σε μεγάλο βαθμό στο έντερο και μόνο ένα μικρό ποσοστό αυτών αποβάλλεται μέσω κοπράνων.
Τα οιστρογόνα συνδέονται με πρωτεΐνες του πλάσματος και κυρίως τη β-σφαιρίνη στο ήπαρ, του οποίου υδρολύει τις γλυκουρονικές ενώσεις τους ρυθμίζοντας με αυτόν τον τρόπο τη δράση τους. Η ημερήσια έκκριση των οιστρογόνων κυμαίνεται από 50 mg έως 340 mg. Στη διάρκεια του εμμηνορρυσιακού κύκλου φθάνει τα 4 mg έως 8 mg. Στη διάρκεια της εγκυμοσύνης ξεπερνά τα 1000 pg/ml ενώ στην εμμηνόπαυση δεν ξεπερνά τα 15 pg/ml. Τα οιστρογόνα αποβάλλονται από τα ούρα με τη μορφή γλυκουρονικών ενώσεων.
Η λειτουργία των οιστρογόνων
Τα οιστρογόνα κυκλοφορούν στο αίμα και των δύο φύλων αλλά βρίσκονται σε πολύ μεγαλύτερες συγκεντρώσεις σε γυναίκες αναπαραγωγικής ηλικίας. Προωθούν την ανάπτυξη γυναικείων δευτερευόντων φυλετικών χαρακτηριστικών, όπως τους μαστούς, και είναι επίσης υπεύθυνα για την πάχυνση του ενδομητρίου και άλλες πτυχές της ρύθμισης του εμμηνορροϊκού κύκλου. Στους άνδρες τα οιστρογόνα ρυθμίζουν διάφορες λειτουργίες του αναπαραγωγικού συστήματος που έχουν να κάνουν με ωρίμανση του σπέρματος και είναι συνδεδεμένα με κανονική σεξουαλική επιθυμία.
Επίπεδα της οιστραδιόλης μεταβάλλονται κατά την διάρκεια του εμμηνορροϊκού κύκλου με περίοδο αιχμής αμέσως πριν την ωοθηλακιορηξία.
Ακόμα τα οιστρογόνα:
Οιστρογόνα και εγκυμοσύνη
Όταν το ωάριο γονιμοποιηθεί οι ωοθήκες εκκρίνουν μεγαλύτερη ποσότητα οιστρογόνων, που αυξάνεται έως και τριακόσιες φορές παραπάνω απ’ το φυσιολογικό μέχρι το τέλος της εγκυμοσύνης. Η αυξημένη ποσότητα οιστρογόνων στον οργανισμό ενισχύει τη ροή του αίματος στα όργανα του σώματος και συντελεί στην εντυπωσιακή ανάπτυξη και αύξηση της μήτρας και του πλακούντα, το ενδομήτριο γίνεται παχύτερο και εμπλουτίζεται με θρεπτικά συστατικά. Έτσι, το γονιμοποιημένο ωάριο έχει όλα τα θρεπτικά συστατικά και την υποστήριξη που χρειάζεται για να αναπτυχθεί. Ακόμα τα υψηλά επίπεδα οιστρογόνων, σχετίζονται με την εμφάνιση βλέννας όπου το σπερματοζωάριο μπορεί να κολυμπά και να επιβιώνει για αρκετές ημέρες. Μετά τη δέκατη μέρα απ’ τη γονιμοποίηση, οι ωοθήκες σταματούν την παραγωγή οιστρογόνων και το ρόλο αυτό αναλαμβάνει ο πλακούντας. Τα οιστρογόνα αυξάνουν την έκκριση της μελανίνης, είναι υπεύθυνα για την κατακράτηση υγρών στα άκρα και το πρόσωπο και μπορεί να ευθύνονται σ’ ένα βαθμό και για τις ναυτίες που προκαλούνται σε ορισμένες περιπτώσεις κατά τη διάρκεια μιας εγκυμοσύνης.
Φυτοοιστρογόνα
Συνθετικές ουσίες αυτού του τύπου είναι γνωστές ως ξενοοιστρογόνα και φυσικές ουσίες φυτικής προέλευσης έχουν ονομαστεί φυτοοιστρογόνα. Πρόκειται για φυτά με ορμόνες παρόμοιες με αυτές των ανθρώπων, μπορούν να συνδεθούν στους υποδοχείς οιστρογόνων των ανθρώπινων κυττάρων και συμπεριφέρονται όπως τα οιστρογόνα, μόνο που η δράση τους δεν έχει την ίδια ένταση. Τα φυτοοιστρογόνα περιέχονται σε μεγάλη ποσότητα σε τροφές όπως η σόγια (το αλεύρι, το γάλα και ο κιμάς της σόγιας) και τα πράσινα φασόλια. Το μέλι έχει σημαντική αντιοιστρογονική δράση και συμβάλλει ουσιαστικά στην πρόληψη του καρκίνου του μαστού, του προστάτη, σε καρδιαγγειακά νοσήματα και στην οστεοπόρωση. Σε μικρές ποσότητες φυτοοιστρογόνα υπάρχουν στο σκόρδο, στο ρύζι, στο μαϊντανό, στο κριθάρι, στα καρότα, στις πατάτες, και σε ορισμένα φρούτα όπως στα κεράσια και στα μήλα.
Φυσικά οιστρογόνα
Ο οργανισμός της γυναίκας παράγει τριών ειδών οιστρογόνα: την οιστραδιόλη, την οιστρόνη και την οιστρόλη η οποία φαίνεται ότι λειτουργεί σαν φυσικός προληπτικός αντικαρκινικός παράγοντας που προφυλάσσει από τον καρκίνο του μαστού. Τα φυσικά οιστρογόνα παρουσιάζουν πολλά οφέλη στον οργανισμό όπως:
Οιστρογόνα και υγεία
Τα επίπεδα οιστρογόνων διαφέρουν ανάλογα με την ηλικία και τις μεθόδους ελέγχου που χρησιμοποιούνται για την ανεύρεση τους. Καλύτερα είναι τα τεστ αίματος από τα τεστ σιέλου ή ούρων. Στο τεστ αίματος τα φυσιολογικά επίπεδα οιστρογόνων κυμαίνονται μεταξύ 180 - 200 pg/ml πριν την εμμηνόπαυση ενώ στην εμμηνόπαυση ιδανικά είναι τα επίπεδα που κυμαίνονται μεταξύ 60 – 120 pg/ml.
Οιστρογόνα και ψυχολογία
Τα οιστρογόνα παρουσιάζουν φυσιολογικές διακυμάνσεις στη διάρκεια του κύκλου και της εγκυμοσύνης και κάθετη πτώση κατά την εμμηνόπαυση. Όταν το επίπεδο τους είναι φυσιολογικό διατηρείται η καλή διάθεση και ευεξία, ενώ όταν το επίπεδο τους είναι χαμηλό προκαλείται εκνευρισμός και κακή διάθεση. Τα οιστρογόνα αυξάνονται στην ωορρηξία στη συνέχεια εφόσον δεν υπάρξει γονιμοποίηση, αρχίζουν να μειώνονται και ταυτόχρονα μειώνεται και η σεξουαλική επιθυμία. Κατά την εμμηνόπαυση μπορεί να προκαλέσουν εφιδρώσεις, εξάψεις και δυσκολία στον ύπνο.
Οιστρογόνα και παχυσαρκία
Στην παχυσαρκία τα οιστρογόνα επιδρούν θετικά και αρνητικά. Η επίδραση αυτή γίνεται πιο εμφανής σε ορισμένες περιόδους της ζωής της γυναίκας όπως είναι η εφηβεία, η εγκυμοσύνη και η εμμηνόπαυση.
Πιο συγκεκριμένα τα οιστρογόνα:                                                                                                                                              *Μειώνουν την όρεξη καθώς ελαττώνουν την ορεξιογόνο νευροορμόνη του εγκεφάλου.
Παραπομπές
Κατηγορία:Στεροειδείς ορμόνες Κατηγορία:Γονιμότητα Κατηγορία:Ανθρώπινες ορμόνες Κατηγορία:Σεξουαλικές ορμόνες Κατηγορία:Ηπατοτοξίνες
Σταγόνα (μονάδα)
Η σταγόνα (σταγών) αποτελεί μονάδα μέτρησης μικρής ποσότητας υγρού η οποία επιχειρείται ευρύτατα στη φαρμακολογία και σε συναφή δοσολογία με ειδικό όργανο που λέγεται σταγονόμετρο.
Η κατά σταγόνες χορήγηση φαρμάκων στη δοσομετρία αυτών με κανονικό σταγονόμετρο ισοδυναμεί με τις ακόλουθες κατά γραμμάριο σκευασμάτων του πίνακα που ακολουθεί:
Πηγές
Κατηγορία:Μονάδες όγκου